Telescopul spațial Hubble al NASA/ESA a fost numit după celebrul astronom Edwin Hubble.
El a descoperit că există și alte galaxii în afara de a noastră și că Universul se extinde.
Totuși, aceste descoperiri remarcabile nu ar fi fost posibile fără existența unui astronom excepțional dinaintea lui,
Henrietta Swan Leavitt.
Henrietta Leavitt - femeia care a măsurat Universul.
Henrietta Leavitt s-a născut în Lancaster, Massachusetts în 1868.
A studiat la Oberlin College din Ohio și apoi la Society for the Collegiate Instruction of Women din cadrul Universității Harvard.
Abia în ultimul an de universitate a început să studieze astronomia -
dar acest lucru i-a stârnit un interes deosebit pe care avea să-l urmeze pentru tot restul vieții.
A început să lucreze la Observatorul Harvard având rolul unui „computer”
- una din multele femei calificate care erau angajate pentru a procesa date astronomice.
Ea a ajutat la catalogarea luminozității tuturor stelelor măsurabile
și a fost promovată rapid la gradul de șef al departamentului de fotometrie stelară.
Având la dispoziție plăci fotografice ale stelelor din cerul sudic,
Leavitt a fost însărcinată cu clasificarea stelelor variabile - cele care fluctuează în luminozitate.
În timp ce studia aceste stele schimbătoare, a observat un model:
cu cât steaua era mai luminoasă, cu atât perioada fluctuațiilor era mai lungă.
Lungimea ușor de măsurat a fluctuațiilor stelei determină luminozitatea sa
- și distanța sa.
Observarea acestor variabile Cefeide s-a dovedit a fi cheia
unei schimbări fundamentale în înțelegerea Universului.
Edwin Hubble a folosit această „bandă de măsurare” pentru a determina distanța
către ceea ce era cunoscut atunci ca fiind nebuloasa Andromeda.
Rezultatul a arătat că Andromeda nu făcea parte din Calea Lactee,
ci că era o galaxie distinctă, aflată la milioane de ani-lumină distanță.
Edwin Hubble a descoperit că Universul conține multe alte galaxii în afara Căii Lactee.
Hubble a măsurat distanțele către tot mai multe galaxii folosind legea lui Leavitt.
Aceste măsurători l-au condus la o altă deducere uluitoare: întregul Univers se extinde.
A adunat primele dovezi observaționale ale Big Bangului.
Henrietta Swan Leavitt nu a realizat niciodată impactul descoperirii ei.
A murit cu trei ani înaintea ca Hubble să anunțe revelația lui despre galaxia Andromeda.
Cu toate acestea, chiar și astăzi descoperirea lui Leavitt rămâne o bază vitală a cosmologiei moderne
și este încă folosită pentru a determina distanțele față de galaxii.
Hubblecast este produs de ESA/Hubble la Observatorul European Sudic din Germania
Misiunea Hubble este un proiect de cooperare internațională între NASA și Agenția Spațială Europeană.
Transcris de ESO; Tradus de - Elena C. Robe